উইলিস ট্রেসি মরগ্যানের সাথে হাস্যরসাত্মক "কপ আউট" চলচ্চিত্রে অভিনয় করেন। কেভিন স্মিথ পরিচালিত চলচ্চিত্রটি ২০১০ সালের ফেব্রুয়ারি মাসে মুক্তি পায়। উইলিসকে গরিলাজের "স্টাইলো" গানের ভিডিওতে দেখা যায়। একই বছর তিনি তার প্ল্যানেট হলিউডের সহ-মালিক সিলভেস্টার স্ট্যালোন ও আর্নল্ড শোয়ার্জনেগারের সাথে "দি এক্সপান্ডেবলস" চলচ্চিত্রে অভিনয় করেন। এটিই প্রথম চলচ্চিত্র, যেখানে এই তিনজন প্রখ্যাত অভিনেতাকে একসাথে দেখা যায়। যদিও তিনজনকে একত্রে একই দৃশ্যে স্বল্প সময়ের জন্য দেখা যায়, তবুও এই দৃশ্যটি এই চলচ্চিত্রের সবচেয়ে প্রত্যাশিত দৃশ্য ছিল। এই ত্রয়ী অভিনীত দৃশ্যটি ২০০৯ সালে ২৪শে অক্টোবর একটি খালি গির্জায় ধারণ করা হয়। উইলিস পরবর্তীতে একটি কমিক বই মিনি ধারাবাহিক অবলম্বনে নির্মিত "রেড" চলচ্চিত্রে প্রধান ভূমিকায় অভিনয় করেন। চলচ্চিত্রটি ২০১০ সালের ১৫ই অক্টোবর মুক্তি পায়।

২০১০-এর দশক
প্রারম্ভিক জীবন
সম্মামনা ও পুরস্কার
প্রারম্ভিক কর্মজীবন